РЕПУБЛИКА СРБИЈА
АП ВОЈВОДИНА
Град Сремска Митровица
Градска управа за саобраћај, 
комуналне и инспекцијске послове
Број: 401-407/2018-VII-1
Дана: 07.05.2018.године
Сремска Митровица

На основу члана 3. став 1. и члана 7. став 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Сл.гласник РС“ бр.8/12, 94/13 и 93/15) и тачке VII став 8.и 9.  Програма за доделу буџетских средстава као дотација невладиним организацијама из области заштите животињског света  број 401-389/2018-III од 28.02.2018. године, начелник Градске управе за саобраћај,комуналне и инспекцијске послове Града Сремска Митровица доноси

Р Е Ш Е Њ Е
о избору програма којима се из буџета града Сремска Митровица
додељују средства за финансирање пројеката из области 
заштите животињског света за 2018. годину

I Средства за финансирање пројеката из области заштите животињског света за 2018. годину, додељују се следећим невладиним организацијама (у даљем тексту:НВО) за програме, како следи:

1. Удружење грађана „Kaнис“ за пројекат: Центар за удомљавање ( 95 бодова у Листи вредновања и рангирања), додељује  износ од 1.500.000,00 динара;

2. Еколошки центар Сава за пројекат: Заштита и унапређење рибљег фонда реке Саве (60 бодова у Листи вредновања и рангирања) додељује износ од 100.000,00 динара;

3. Удружење за заштиту и одгој ситних животиња за пројекат: Чување и заштита животиња „Сирмијум 2018“ (60 бодова у Листи вредновања и рангирања),  додељује се износ од 100.000,00 динара;

4. Дечији центар „Чисто срце“ за пројекат: Да врапци не утихну...или џивџан @online (54 бода у Листи вредновања и рангирања) додељује износ од 40.000,00 динара;

5. Рурални центар „Сова“  за пројекат: Активна заштита птица Града С.Митровица ( 51 бод у Листи вредновања и рангирања),  додељује износ од 20.000,00 динара;

6. Друштво за заштиту животиња Града С. Митровица за пројекат: Приручник кућни љубимци и одговорно власништво (51 бод у Листи вредновања и рангирања) , додељује износ од 20.000,00 динара.

	II Уговори којима ће бити регулисана међусобна права, обавезе и одговорности између НВО из тачке I овог решења и ове управе, биће закључени најкасније у року од 15 дана од дана пријема овог решења.
	III Уколико у року из тачке II овог решења НВО не приступи потписивању уговора, сматраће се да су одустали од реализације програма за који су им одобрена средства.

Образложење

	На основу Одлуке о расписивању конкурса за доделу буџетских средстава као дотација невладиним организацијама број 401-407/2018-VII, коју је дана 05.03.2018. године донео начелник Градске управе за саобраћај, комуналне и инспекцијске послове Града Сремска Митровица, дана 07. марта 2018. године расписан је  јавни Конкурс за доделу буџетских средстава као дотација невладиним организацијама из области заштите животињског света (у даљем тексту: Конкурс). Конкурс је објављен у „М новинама“ и „Сремским новинама“ и на званичном сајту Града Сремска Митровица и био је отворен до 21. марта 2018. године.
	У остављеном року на Конкурс је стигло 7 пријава са програмима. Конкурсна комисија, образована решењем начелника надлежне управе, у оквиру првог круга селекције, је установила да 6 пријава испуњава формалне, опште и посебне услове Конкурса, док 1 пријава не испуњава формалне услове и није била предмет оцењивања због тога што подносилац пријаве – Кинолошко удружење „Сирмијум“ из Сремске Митровице није у потпуности оправдао средства која је добио по конкурсу спроведеном 2017. године. 
Након спроведеног поступка Конкурсна комисија је утврдила Листу рангирања пријављених предлога пројеката на коју је приговор поднело Удружење Рурални центар „Сова“ из Сремске Митровице. Решењем начелника надлежне управе број 401-407/2018-VII oд 12.04.2018. године, напред наведени приговор је одбијен. На решење којим је приговор одбијен жалба није изјављена.
Ово решење биће објављено на званичном сајту Града Сремска Митровица и достављено свим подносиоцима пријава.
 
		

                                                                            		    НАЧЕЛНИК
                                                         дипл. инж. саобраћаја Мирослав Јовановић с.р.





